fi fi jbo fi sv en fr fi fi fi fi fi fi fi fi fi fi fi fi fi fi nl fi nl fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi
Eri kohderyhmät yhdessä | Taikusydän
Verkkolehti Taidetutka ja Nordic Journal of Arts, Culture and Health
Työkaluja suunnittelun ja kehittämisen tueksi
Suomen aikuisväestöstä yksinäiseksi olonsa tuntee yli 400 000 henkilöä. Tutkimusten mukaan yksinäisten ihmisten elinikä on alempi, ja yksinäisyyden tiedetään lisäävän myös henkisen sairastumisen riskiä. Apua voi saada osallistavasta taide- ja kulttuuritoiminnasta, todetaan ArtsEqual-tutkimushankkeen toimenpidesuosituksessa.
Hautio, Minna (2017) (toim.): TAVOITTAAKO TAIDE? Kokemuksia kunta- ja aluetaiteilija- sekä lähiöhankkeista. Humanistinen ammattikorkeakoulu, julkaisuja 25.
Asiasanat: taiteilijat, lähiöt, aluesuunnittelu, kuntataiteilija
Teos kuvaa kuudentoista hankkeen kokemusten kautta sitä, miten taidetta ja kulttuuria voidaan hyödyntää yhteisöjen aktivointityössä, lähiöiden kehittämisessä, hyvinvointia tukevassa työssä sekä aluesuunnittelussa. Se myös avaa ammattitaiteilijoiden moninaisia työnkuvia näissä tehtävissä ja valottaa toiminnan merkityksiä niin taiteilijoiden, kuntien kuin yleisöjenkin näkökulmista. Teoksessa pohditaan lisäksi, miten osallistavaa taide- ja kulttuuritoimintaa voitaisiin juurruttaa osaksi kuntien ja muiden toimijoiden rakenteita. Keskeisenä näkökulmana tässä on monialaisuus ja siihen liittyvä sektori-, hallintokunta- ja toimialarajat ylittävä yhteistyö.
Huhtinen-Hildén L., Lamppu M. (Toim.)., (2018). Odottamattomia aarteita : Ilmaisua, leikillisyyttä ja luovaa toimintaa ryhmässä. Metropolia Ammattikorkeakoulu.
Opas sisältää ilmaisuun, vuorovaikutukseen ja erilaisiin ryhmätilanteisiin sopivia ideoita luovaan toimintaan sovellettavaksi eri-ikäisten osallistujien kanssa sosiaali-, terveys-, ja kasvatusalojen ympäristöissä. Ideoissa hyödynnetään tarinoita, kuvia, musiikkia, liikkumista, leikkiä, sanoja, mielikuvia, kekseliäisyyttä, kuuntelua ja ryhmän yhteisen innostuksen löytämistä. Julkaisun on tuottanut Metropolia AMK osana valtakunnallista sosiaalisen kuntoutuksen kehittämishanke SOSKUa.
Ilmonen, M., Lilius, j. (toim.) (2016): Kulttuurin paikka? Kulttuuri asuinalueiden kehittämisessä – Tapaus Suomen Kansallisteatteri Kontulassa. Aalto-yliopiston julkaisusarja CROSSOVER, 2/2016.
Asiasanat: kaupunki, lähiöt, asuinalueet, ympäristöt, yleisötyö, teatteri, yhteisöllisyys, yhteisöt
Kulttuurista on tullut kaupunkien ja asuinympäristöjen kehittämisen väline. Aalto-yliopiston Rakennetun ympäristön laitoksen Reittejä Kontulaan-raportti osoittaa ruotsalaisten ja suomalaisten esimerkkien avulla, että kulttuuria ja taidetta käytetään monipuolisesti ympäristöjen parantamisen välineinä. Raportissa tarkastellaan erityisesti Suomen Kansallisteatterin yleisötyötä Helsingin Kontulassa kuvaamalla Reittejä-Kontulaan -projektin (2013-2015) vaiheita ja arvioimalla hankkeen vaikutuksia.
Juhola, Katja (ed); Kelly, Joan M; Krappala, M; Zdanski, Clarice (2018): ISEAS 2017. International Socially Engaged Art Symposium.
Julkaisu esittelee vuonna 2017 Raaseporin seudulla järjestetyn ISEAS-symposiumin. Kyseessä oli kymmenen päivän tapahtuma, jossa työskenteli 13 ulkomaista ja kahdeksan paikallista taiteilijaa. Eri alojen taiteilijat työskentelivät yhdeksän eri yhteisön kuten koulujen ja hoivayksiköiden kanssa Raaseporissa. Symposiumin taiteellisena johtajana toimii taiteilija Katja Juhola.
Leinonen, Hanna (2016):  Takuulla voimaa! – Musiikkityöpajat syrjäytymisen ennaltaehkäisyssä. Pro gradu -tutkielma. Helsingin yliopisto, Käyttäytymistieteellinen tiedekunta, Käyttäytymistieteiden laitos.
Asiasanat: musiikki, kehitysvammaiset, maahanmuuttajat, mielenterveys, syrjäytyminen, nuoret
Siirala, Riikka (2020): Vauvat ja vanhukset yhteisen taidekokemuksen äärellä: ikäpolvien kohtaamisia BabyTango-esityksessä. Kulttuurialan opinnäytetyö (YAMK). Taiteen uudet kontekstit.
Asiasanat: ikäpolvien välinen taidekokemus, vauvat, vanhukset, taidetta hoivayhteisöissä, sukupolvet, ikäpolvet, kulttuurihyvinvointi
Opinnäytetyössä tutkitaan vauvojen ja vanhusten kohtaamisia BabyTango-tanssiesityksessä hoivayhteisöissä. Tutkielmassa avataan esityksen elementtejä, vuorovaikutussuhteita ja esityksen vastaanottoa. Opinnäytetyö esittää, että ikäpolvien välisille taidekokemuksille on tarvetta, ja ne ovat merkityksellisiä niin vanhuksille, heidän hoitajilleen ja omaisilleen, vauvaperheille kuin taiteilijoille. Yhteinen jaettu taidekokemus toi osallistujille yhteenkuuluvuuden tunteen, tunteen osallisuudesta sekä elämän jatkuvuudesta.
Sotesta ja kulttuurista SOTEKUksi. TEIJO-hankkeen 2015-2016 -esiselvitys. Kulttuurikeskus PiiPoo, Lempäälä 2016.
Asiasanat: ikäihmiset, kehitysvammaiset, vangit, nuoret, yhteisötaide, työikäiset
Selvityksessä luodaan katsaus kaksivuotisen hankkeen toimintaan – sekä tekijöiden, kokijoiden että rahoittajan näkökulmasta. Teijossa tuotettiin toimintaa 1300 tuntia kahdeksan kunnan alueella, yli 200 sote- ja kulttuurialan ammattialaisen voimin.
Taikusydän on kulttuurihyvinvoinnin valtakunnallinen yhteyspiste ja yhteistyöverkosto.
Taikusydän – Arts & Health Coordination Centre in Finland.